पाठ 14
येशू आपल्या शिष्यांना बोलावतो
शिक्षक मार्गदर्शिका  ·  पाहा, ऐका आणि जगा – पुस्तक 6: येशू शिक्षक आणि बरे करणारा
	उद्देश
	येशूने आपल्याला मदत करण्यासाठी काही लोकांना बोलावले हे मुलांना दाखवणे. आजही त्याला मदतनीस हवे आहेत.

	शास्त्रवाचन
	मार्क 1:14-20

	पाठांतर वचन
	मार्क 1:17
येशू म्हणाला, “माझ्यामागे या, म्हणजे मी तुम्हांला माणसे धरणारे करीन.”



पाठाचे सादरीकरण
सुरुवात
तुम्ही केलेल्या एखाद्या कामाचे वर्णन करा जे तुम्ही एकट्याने करू शकला नसता. तुम्हाला दुसऱ्या कोणाची तरी मदत लागली.
पाठातील मुख्य मुद्दे
	1.येशू पृथ्वीवर असताना तो खूप व्यस्त होता कारण त्याच्यावर मोठे काम होते. त्याने त्याला मदत करण्यासाठी काही लोकांना बोलावले. त्याला त्यांना देवाविषयी, आपल्या स्वर्गीय पित्याविषयी शिकवायचे होते, म्हणजे त्यांनी पुढे इतरांना शिकवावे.
	2.एके दिवशी येशू गालील सरोवराच्या काठाने चालत असताना त्याला काही लोक मासे धरताना दिसले ते सांगा. हे नाईल नदीच्या काठाने चालण्यासारखे होते.
	3.चित्र 14 दाखवा. येशूने शिमोन आणि त्याचा भाऊ अंद्रिया यांना जाळ्याने मासे धरताना पाहिले. येशू त्यांना म्हणाला, “माझ्यामागे या, म्हणजे मी तुम्हांला माणसे धरणारे करीन.” हे अनेक वेळा म्हणा, कारण हे पाठ करायचे वचन आहे. दोन-तीन वेळा झाल्यावर मुलांना तुमच्याबरोबर म्हणू द्या.
येशूला काय म्हणायचे होते ते समजावून सांगा: शिमोन आणि अंद्रियाने त्याच्यामागे यावे आणि त्याच्याकडून शिकावे अशी त्याची इच्छा होती. मग ते इतरांना येशूच्या मागे यायला शिकवू शकतील.
	4.चित्रात जाळी दुरुस्त करणारे योहान आणि याकोब दाखवा. येशूने त्यांना बोलावले तेव्हा या दोन भावांनी काय केले ते समजावून सांगा (1:19-20).
पाठांतर वचन पक्के करा
कथेला आपला प्रतिसाद
आजही येशूला मदतनीस हवे आहेत. आपण आज्ञापालन करून त्याच्या मागे गेलो तर आपण त्याचे मदतनीस किंवा शिष्य बनतो. त्याचा संदेश इतरांपर्यंत पोहोचवून आपण त्याला कशी मदत करू शकतो? मुलांना काही सूचना करू द्या. उदाहरण: रविवार शाळेत मित्राला बरोबर आणा.
टीप: ही गोष्ट छोटी आहे. ही अभिनय करण्यासाठी चांगली गोष्ट आहे. तुम्ही मुलांचे गट करून प्रत्येक गटाला ही गोष्ट सादर करायला सांगू शकता, म्हणजे प्रत्येकाला भाग घेता येईल. ते पाठ करायचे वचन आपल्या “नाटकाचा” भाग म्हणून म्हणू शकतात.

